Գտնվում է գյուղից 1.4 կմ արևմուտք, Շոշ-Շուշի հին ճանապարհի Զառ գետի վրայի անցման կետում, "Մուստուփա ձոր" կոչված վայրում: Կամուրջը կիսավեր է, ինչպես նմանատիպ մյուս կամուրջները, եղել է կամարակապ: Երկու կողմերից հենված է բնական ժայռերի վրա, հյուսիս-հարավ ուղղությամբ: Հյուսիսային և հարավային կողմերից պահպանվել են կամրջի խելերը, ավերված է կամարակապ թռիչքի վերնամասը: Կամուրջը կառուցված է կոպտատաշ քարերով: Եզրաքարերը սրբատաշ են: